คือประจำเดือนไม่มาประมาณ 5 เดือนแล้วค่ะเกิดจากสาเหตุไรได้บ้างคะ แล้วเดือนนี้มีอาการผิดปกติคือมีสีน้ำตาลติดกางเกงในไม่แน่ใจว่าคราบเลือดหรือตกขาว มีอาการคันบ้างบางครั้งค่ะ
สวัสดีค่ะ การที่ประจำเดือนไม่มานาน 5 เดือนดังกล่าว อาจเกิดจาก1. การตั้งครรภ์ (หากมีเพศสัมพันธ์)2.มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก หรือ polycystic ovary syndrome(PCOS)3 โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก จากการเคยมีมดลูกอักเสบ6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากประจำเดือนยังคงไม่มา แนะนำควรไปพบแพทย์เพื่อหาสาเหตุค่ะส่วนตกขาวที่มีสีน้ำตาลปน น่าจะเป็นตกขาวที่มีเลือดเก่าปน ซึ่งหากมีออกมาเรื่อยๆ ถือว่าผิดปกติ ควรไปพบแพทย์เพื่อหาสาเหตุเช่นกันค่ะ